KSI (בדרן)

אולג'ידה "ג'יי ג'יי" אולטונג'י (נולד ב־19 ביוני 1993), הידוע בשם KSI (קיצור של כינויו KSIOlajideBT) וגם כ־FATNEEK, הוא קומיקאי, יוטיובר, זמר, שחקן ומתאגרף אנגלי. הוא ידוע בעיקר בזכות ערוץ היוטיוב שלו. נכון לינואר 2024, יש לו למעלה מ־24 מיליון מנויים ולמעלה משש וחצי מיליארד צפיות בסרטונים בערוץ הראשי שלו. נכון ל־27 בפברואר 2023, KSI פרסם מעל 1,000 סרטונים בערוץ, לסרטון הנצפה ביותר שלו יש מעל 120 מיליון צפיות.<ref></ref> הסרטונים שלו כוללים בעיקר מוזיקה, משחקים ואגרוף.

מקור הכינוי KSI הוא קבוצה של שחקנים שג'יי ג'י היה חלק ממנה במשחק המחשב Halo. עם הזמן יצר משמעות חדשה לשם, ועכשיו השם הוא ראשי תיבות של: Strength ,Knowledge ו־Integrity או בעברית, ידע, כח ויושרה.

בשנת 2022 דורג במקום ה־20 ברשימת יוצרי התוכן המרוויחים ביותר של פורבס, עם רווחים של כ־10 מיליון דולר בשנת 2021.<ref></ref> 

== חיים מוקדמים ==
אולג'ידה אולאיינקה ויליאמס אולטונג'י נולד ב-19 ביוני 1993, להורים ממוצא ניגרי בשם ג'ידה אולטונג'י ויינקה אולטונג'י. הוא נולד וגדל בווטפורד, הרטפורדשייר.

הוא התחנך בבית הספר ברקהמסטד, בברקהמסטד, הרטפורדשייר, שם פגש את סיימון מינטר אשר בהמשך חבר אליו לקבוצת היוטיוברים Sidemen.

אולטונג'י עזב את המכללה כדי לקדם את הקריירה שלו ביוטיוב כשהחל להרוויח הכנסות חודשיות קבועות מהסרטונים שלו. בראיון בשנת 2014 הוא סיפר, "שאלתי את המורה 'האם עלי לעזוב?' הוא שאל 'כמה אתה מרוויח מיוטיוב?' ואני אמרתי, 'בערך 1,500 פאונד בחודש'. הוא אמר לי שהוא מקבל פחות מזה". הוריו לא הסכימו, אך בהמשך הפכו לתומכים והופיעו במספר הסרטונים שלו.

== קריירה ==
ב-24 באפריל 2008. KSI פתח ערוץ יוטיוב בשם JideJunior, את ערוץ היוטיוב הנוכחי שלו KSI הקים ב-24 ביולי 2009, עם וידאו על זיכיון משחק וידאו פיפ"א. על פי אתר האינטרנט שלו, יוטיוברים כגון Weepeler ו-Hjerpseth נתנו לו השראה להתחיל את קריירת היוטיוב שלו.

הערוץ המשני שלו, JJ Olatunji, מכיל סרטונים שלו מסתכל על פוסטים באתר הרדיט שלו, מדבר עם הצופים שלו בדיסקורד, ומגיב לסרטונים מצחיקים.

הערוץ השלישי (שלא שייך לו), KSIClips, מכיל קטעים קצרים מהסרטונים שלו לאורך השנים.

בחודש פברואר 2013, KSI הופיע בסרטון הנקרא "KSI VS FIFA // The Record", בו הוא שבר את השיא העולמי במספר שערים נגד המחשב במשחק פיפ"א. כתוצאה מכך, שמו הופיע במהדורה של ספר השיאים של גינס (2013).

בחודש אוקטובר 2013, ביחד עם שישה חברים שלו, יצר את קבוצת היוטיוב "The Ultimate Sidemen" (בעתיד השם קוצר ל-"The Sidemen").

מפברואר 2017 עד יוני 2017 KSI לא העלה אף סרטון לערוצים שלו, ומחק את כל הפוסטים שלו מהרשתות החברתיות וחלק מהסרטונים בערוץ היוטיוב הראשי שלו.

ב-17 ביולי 2021, התקיים מופע בשם "The KSI Show", שעל פי KSI היה מופע שסיכם את חייו עד כה באינטרנט, וכולל הופעות אורח של לוגאן פול, אן-מארי, הSidemen, ועוד.

== הריב עם ה-Sidemen ==
ב-3 באוגוסט 2017 הכריז KSI ברשתות החברתיות שהוא הולך לעזוב את הSidemen ומיד לאחר זה העלה סרטון ביוטיוב שהאשים את Behzinga (חבר מה-Sidemen) בעזיבה שלו. <ref></ref>

בתגובה, Behzinga וW2S (גם חבר מה-Sidemen) הוציאו נגדו דיסטראק.

הריב הסתיים עם דיסטראק של KSI על W2S וגו' וולר (יוטיובר נוסף שהיה בריב עם KSI).

בתום הריב האחרון, היו הרבה ספקולציות שהוא זויף בשביל צפיות, מכיוון שכמה ימים אחריו KSI כבר נצפה עם הSidemen. בסרטון "was the sidemen beef fake" הודה KSI כי כל הריב היה מזויף.

== קריירת אגרוף ==
ב-2 באוגוסט 2017, שני יוטיוברים בשם גו' וולר ותיאו בייקר ערכו ביניהם קרב איגרוף וגו' וולר ניצח. KSI הגיב בצחוק שהוא ילחם במי שינצח מבין שניהם, גו' וולר הגיב ברצינות והתחיל לתקוף את KSI ברשתות, מה שהוביל בסופו של דבר לקרב ביניהם.

==== KSI vs Weller ====
ב-3 בפברואר 2018 נערך קרב איגרוף בין KSI וג'ו וולר באולם הקופר בוקס, בו צפו 7,500 איש. הוא שודר בשידור חי בערוץ של KSI ושל גו' וולר, בהם צפו מעל 18 מיליון איש. KSI ניצח בנוקאאוט טכני בסיבוב השלישי, בסוף הקרב KSI אמר שהוא מוכן להילחם גם מול ג'ייק ולוגאן פול, והסביר שהסיבה שהוא הזמין דווקא את לוגאן וג'ייק לקרב, היא כי הוא רצה להרחיב את הקהל שלו בארצות הברית. הוא הוסיף שהוא ידע שלוגאן ילחם איתו, מכיוון שלוגאן היה צריך משהו שיסיח את הדעת מתקרית יער ההתאבדות שלו.

==== KSI vs Logan Paul 1 ====
לאחר חודש של השתלחויות משני הצדדים, ב-18 במרץ הוכרז רשמית הקרב מול לוגאן פול.

ב-25 באוגוסט 2018 נערך הקרב בינו לבין לוגאן פול במנצ'סטר ארנה. באולם צפו 21 אלף איש, ובשידור חי צפו 2.25 מיליון צופים (1.05 מיליון בתשלום, ו-1.2 מיליון בשידורים פיראטיים) והקרב הסתיים בתיקו שנוי במחלוקת. לאחר הקרב בראיון משותף השניים הסכימו לקרב נוסף.

==== KSI vs Logan Paul 2 ====
ב-3 בספטמבר 2019, יותר משנה לאחר הקרב האחרון, הוכרז הקרב השני, הפעם הקרב אורגן על ידי Matchroom Boxing והוא היה קרב מקצועי לכל דבר, הוא שודר ב-Sky Sports בבריטניה וב-DAZN בארצות הברית.

ב-9 בנובמבר 2019 נערך קרב חוזר בין KSI ללוגאן פול בסטייפלס סנטר בו ניצח KSI בהחלטה חצויה. במהלך הקרב, לוגאן פול הפיל את KSI לרצפה, אבל הכה באגרופים מאחורי ראשו בזמן שהוא נפל, כתוצאה מכך, השופט הוריד לו 2 נקודות, מה שגרם בסופו של דבר ללוגאן להפסיד. לוגאן ניסה לערער על ההחלטה, אבל הערעור נדחה.

לצד הקרבות של KSI ולוגאן פול התאגרפו גם 2 מתאגרפים מקצועיים הנחשבים בין הטובים בעולם בקטגוריית המשקל שלהם, דייווין הייני ובילי ג'ו סאונדרס.

==== החזרה, הקמת Misfits Boxing וההכרזה על קרב נגד אלכס ווסאבי ====
ב-4 במאי 2022 הודיע KSI כי הוא חוזר להתאגרף לאחר שהעדיף להתעסק במוזיקה ובסרטונים שלו ושל הSidemen, ב-1 ביולי הודיע כי יתאגרף נגד אלכס וואסבי בתאריך 27 באוגוסט 2022 לאחר שבקרב האגרוף האחרון שלו וואסבי ניצח את אחיו של KSI. השנאה של KSI לווסאבי הורגשה עוד לפני וקרב אגרוף ביניהם היה דבר שKSI רצה. במקביל הודיע גם על הקמת החברה MisfitsBoxing שתארגן משחקי אגרוף ותשלם למתאגרפים, ב-6 באוגוסט 2022 הודיע וואסבי כי הוא לא יתאגרף נגד KSI בגלל פציעה. אלכס טען שחטף זעזוע מוח אך התברר שזהו כנרא שקר לאחר שנצפה ברשתות מתאמן עם חברים.

==== KSI vs Swarmz & Alacaraz Pineda ====
ב-7 באוגוסט הכריז KSI על המחליף של וואסבי בקרב האגרוף - ברנדון סקוט, הידוע בשם הבמה Swarmz. ב-16 באוגוסט 2022 KSI הודיע כי יתאגרף פעמיים ב-27 באוגוסט, בקרב הראשון הפותח נגד Swarmz ובקרב סגירת האירוע נגד מתאגרף מקצועי מקסיקני בשם לואיס אלקרז פינאדה. KSI תכנן להתאגרף נגד איוון ניקולוב אך לאחר שהתגלה שהוא בעל קעקועים ניאו נאצים ובעלי משמעות של עליונות לבנה הקרב נגדו בוטל. KSI הוא היוטיוב-בוקסר הראשון שיתאגרף נגד מתאגרף מקצועי.<ref></ref>

בקרב הראשון מתוך 2 ב-27 באוגוסט, ניצח KSI את יריבו הראשון Swarmz בנוקאאוט,<ref></ref> בקרב השני ניצח KSI את לואיס אלקרז פינאדה בנוקאאוט נוסף.<ref></ref> 

לאחר הניצחון נשאל KSI נגד מי ירצה להתאגרף בהמשך והוא ענה: סלים אלבאחר (אחד המתאגרפים באירוע של MisfitsBoxing), אנדרו טייט (כוכב הרשת הפרובוקטיבי, אלוף עולם בקיקבוקסינג), טומי פיורי (מתאגרף מקצועי נוסף עם רקורד של 6-0, היה צריך להתאגרף נגד ג'ייק פול אך וויתר בעקבות זיהום חיידקי בחזה וצלע שבורה, השניים התאגרפו בסוף ב-26 בפברואר 2022 ופיורי ניצח.) והמנצח בקרב האגרוף בין אוסטין מקברום לבין עלי לואי אל-פיקרי הידוע בכינויו AnEsonGib.<ref></ref>

קרב האגרוף שודר באופן אקסקלוסיבי בDAZN PPV (שירות של דאזן עם תשלום פר צפייה), בארצות הברית, הממלכה המאוחדת, קנדה ואירלנד. בשאר העולם היו צריכים הצופים לשלם רק על מנוי של דאזן. חברת הקידום של KSI, הנקראת MisfitsBoxing חתמה על עסקה מרובת אירועים עם דאזן שכללה מספר משחקי אגרוף של סלבריטאים תחת הכותרת "MF DAZN x series" וביניהם הקרבות של KSI נגד Swarmz וKSI נגד לואיס אלקרז פינאדה.

האירוע הוקרן גם בבתי קולנוע ברחבי בריטניה ואירלנד.

==== KSI vs Temperr ====
ב-19 בנובמבר 2022, הוכרז כי KSI יתאגרף נגד דילון דניס, לוחם MMA לשעבר שהתאמן לצד קונור מקגרגור, הקרב היה אמור להתרחש ב-14 בינואר 2022 ומיקום הקרב הצפוי היה הארנה של ומבלי, לונדון, בריטניה, תחת אירוע MFxDAZN אשר סומן כ-004. <ref></ref> אך, ב-4 בינואר 2023, הוכרז כי דניס לא יתאגרף נגד KSI בשל חוסר בהכנה, חוסר במאמן, ובעיה במשקל אליו היה צריך דניס להגיע אליו על פי החוזה.<ref></ref>

בהמשך הוכרז כי KSI יגן על חגורת אליפות ה-MF שלו (ראשי תיבות של החברה שאותה הקים למשחקי האיגרוף- Misfits Boxing), במשקל בינוני-כבד (cruiserweight) נגד מקים FaZe clan והיוטיובר הברזילאי FaZe Temperr, שהחליף את דניס במרחק של כמה שבועות מהקרב, טמפר כבר התאגרף תחת הארגון MisFits פעמיים והחזיק שם ברקורד של 1-1.<ref></ref> בקרב עצמו ניצח KSI בעזרת נוקאאוט בסיבוב הראשון ובכך שמר על חגורת האליפות שלו.<ref></ref> 

בסיום הקרב קרא KSI לג'ו פורנייר (מתאגרף מקצועי לשעבר עם רקורד של 9-0 ואלוף חגורת ה-WBA הבינלאומית, וכיום איש עסקים). ג'ו שהיה נוכח באירוע הסכים לקרב.

קרב האגרוף שודר באופן אקסקלוסיבי בDAZN PPV (שירות של דאזן בו תשלום פר צפייה), בארצות הברית, בממלכה המאוחדת, קנדה ואירלנד ובשאר העולם היו צריכים הצופים לשלם רק על מנוי של דאזן.

==== KSI vs Fournier ====
ב-22 במרץ 2023, הוכרז כי KSI אכן יתאגרף נגד ג'ו פורנייר ב-13 במאי 2023 תחת האירוע MFxDAZN אשר סומן כ-007, הקרב נערך ב-הארנה של ומבלי, לונדון, בריטניה. בקרב עצמו ניצח KSI בנוקאאוט בסיבוב השני ובכך הפך למתאגרף-יוטיובר הראשון המנצח מתאגרף מקצועי (לאחר שג'ייק פול הפסיד בקרב לטומי פיורי), עם הניצחון שמר פעם נוספת KSI על חגורת האליפות ה-MF שלו בקטגוריית משקל בינוני-כבד.<ref></ref> 

אך לאחר הניצחון הועלו ספקות רבות לגבי חוקיות הנוקאאוט של KSI, כשניתן לראות בהילוך החוזר שאת הנוקאאוט KSI עשה לא בעזרת האגרוף שלו, אלא מכה עם המרפק שלו הייתה זו שהורידה את פורנייר, במשחקי אגרוף מכה עם האגרוף היא אינה חוקית ועלולה לגרום לתוצאה של DQ (פסילת הקרב) או במקרה אחר גם לבטל את תוצאת הקרב כ-NC (אין תחרות). <ref></ref>

ב-15 במאי, החליט פורנייר לערער על החלטת השופט לתת לKSI את הניצחון כנוקאאוט כשהוא דורש או להפוך את התוצאה לטובתו או להפוך את הקרב לאין תחרות כשהוא טוען שKSI עשה זאת בכוונה ובכך רימה אותו, KSI מנגד אמר כי המכה עם המרפק הייתה לא במכוון וכי חשב שהמכה נעשה עם אגרופו הימני ומהירות ההילוך החוזר בזווית מסוימת הראתה כי הנוקאאוט נעשה באופן חוקי. ארגון הPBA (ארגון המתאגרפים המקצועיים) קרא לשני הצדדים לספר את טענותיהם בנוגע לנוקאאוט, וההחלטה תתקבל ב-19 במאי לכל המאוחר.<ref></ref>

ב-19 במאי התקבלה ההחלטה, והקרב בין KSI לג'ו פורנייר הוכרז כ-NC (אין תחרות) ובעצם אין ניצחון או הפסד לשני הצדדים. מעצם ההחלטה, נשארו שני המתאגרפים בלתי מנוצחים במאזן הקרבות שלהם.<ref></ref>

קרב האגרוף שודר באופן אקסקלוסיבי בDAZN PPV (שירות של דאזן בו תשלום פר צפייה), בארצות הברית, בממלכה המאוחדת, קנדה ואירלנד ובשאר העולם היו צריכים הצופים לשלם רק על מנוי של דאזן.

לאחר הקרב קרא KSI לטומי פיורי שהיה בקהל להגיע לזירה והשניים החליפו כמה מילים ביניהם, כש-KSI טען כי ינצח את פיורי, במשימה שבה נכשל ג'ייק פול, במהלך המפגש בין השניים בזירה, הדברים התלהטו ופיורי אף דחף את KSI.

==== KSI vs Fury ====
ב-28 ביולי 2023, הוכרז כי KSI ויריבו לשעבר ושותפו בהווה לוגאן פול יובילו את MF&DAZN: X Series 10-The Prime Card ב-14 באוקטובר 2023 מנצ'סטר ארנה, במנצ'סטר, אנגליה לאחר שבאירוע שסומן כ-004 השניים היו צריכים להתאגרף ביחד אך בשל הפציעה של פול הדבר לא התאפשר והקארד הגדול נדחה עד לאירוע 010.<ref></ref> ב-30 ביולי, הוכרז כי KSI יתארגף באירוע נגד המתאגרף המקצועי טומי פיורי (אחיו למחצה של אלוף העולם במשקל כבד טייסון פיורי) על תואר ה- MF Cruiserweight שלו.<ref></ref> KSI ינסה להצליח במשימה בה נכשל ג'ייק פול.

בשונה משאר הקרבות של KSI תחת MISFITS BOXING הקרב הזה נחשב לקרב מקצועי ויירשם במאזן המקצועי שלהם באתר Boxrec על אף שהגוף המנהל את הקרב אינו ה-BBBoC (הגוף היחידי הרשמי של ניהול קרבות אגרוף בבריטניה) אלא על ידי ה-PBA (ארגון המתאגרפים המקצועיים).

הקרב ישודר בשני חלקים: הקרבות המקדימים ישודרו בחינם ביוטיוב או בפלטפורמת השידורים החיים "Kick" ולא תהיה דרישה לשלם כדי לצפות בהם, הקרבות המרכזיים ישודרו באופן אקסקלוסיבי בשירות הצפייה DAZN PPV (שירות של דאזן בו תשלום פר צפייה) בבריטניה, אירלנד, קנדה, גרמניה, אוסטריה, שווייץ, לוקסמבורג, ליכטנשטיין, ספרד, איטליה, יפן, אוסטרליה, בלגיה, בולגריה, צ'ילה, צ'כיה, דנמרק, צרפת, קרואטיה, יוון, ליטא, לטביה, סלובקיה, סלובניה, אסטוניה, הונג קונג, הונגריה, אינדוזיה, כמה מדינות במזרח התיכון (בישראל לראשונה, קטאר, ערב הסעודית, איחוד האמירויות הערביות), הודו, דרום קוריאה, מקסיקו, מלזיה, נורווגיה, ניו זילנד, הפיליפינים, רומניה, שוודיה, סינגפור, תאילנד, טורקיה, טאיוואן, ארגנטינה, איסלנד, וייטנאם ודרום אפריקה, בשאר העולם צריכים המשתמשים לרכוש רק את המנוי הבסיסי של דאזן. בבריטניה ובאירלנד האירוע ישודר בבתי קולנוע בעקבות שיתוף פעולה בין רשת בתי הקולנוע Unique X עם דאזן.<ref></ref>

המחיר עבור PPV לקרב בישראל עולה 39.99 שקל.<ref></ref>

בסיום הקרב הפסיד KSI בהחלטת רוב שנחשבה לשנויה במחלוקת מכיוון שהמון אנשים כולל ג'ייק פול האמינו שKSI ניצח (פול העלה ציוץ לגבי ההכרזה על התוצאה ומחק אותה מיד לאחר שהוחלט כי פיורי הוא המנצח. ה-"Prime Card" ייצר 1.3 מיליון קניות של תשלום פר צפייה, מה שהופך את האירוע לאחד הגדולים באגרוף בשנת 2023.<ref></ref>

==== הערעור לPBA ====
לאחר שהקרב הסתיים KSI התפרץ לעבר פיורי והתעקש כי ההחלטה נגדו היא "שוד".<ref></ref> רבים מהאנשים באינטרנט שצפו בקרב ואנשים שהיו באירוע התייצבו לצד KSI, ואמרו שהם מאמינים שהוא עשה מספיק כדי לנצח בקרב, כולל מקדם אירועי האגרוף הבריטי אדי הרן שנכח בקהל.<ref></ref> כמה ימים לאחר מכן ב-15 באוקטובר החלטת השופטים השתנתה ופיורי ניצח בהחלטת פה אחד לאחר שהתברר שהשופט רפאל ראמוס חישב את ניקוד הקרב 57-57 אך החישוב התברר כשגיאה מתמטית שלו.<ref></ref>

ב-19 באוקטובר הגיש KSI את הערעור לארגון האגרוף המקצועי (PBA).<ref></ref> אך ב-1 בדצמבר ה-PBA הודיעו בטוויטר כי הם דחו את הערעור, והצהירו כי "אין סיבה" לבטל את התוצאה. למרות ההחלטה הודיע מנהלו של KSI מאמס טיילור כי הערעור עדיין נמשך והם עוברים לשלב השני מתוך שלושה אפשריים.<ref></ref>

== קריירת מוזיקה ==
KSI התחיל לעסוק גם בתחום המוזיקה, בעיקר כראפר. הוא הוציא שיר ראפ על שחקן הכדורגל אמיל הסקי אשר יצא לאור ב-iTunes לפני חג המולד בשנת 2011. הווידאו מציג את הסקי בפיפ"א. בעקבות ההצלחה של השיר, שנקרא Heskey time, הוא העלה לערוצו סדרת סרטונים שנקראה "Football Rap Battles" שם, הוא וחברו רנדולף מגלמים דמויות מפורסמות מעולם הכדורגל.

KSI הוציא את הסינגל הראשון שלו כראפר "למבורגיני" ב-23 במרץ 2015. שירו "למבורגיני" הגיע למעל 100 מיליון צפיות ביוטיוב ומקום שלושים במצעד השירים בבריטניה.

ב-23 ביוני 2017 הכריז על השקת אלבום חדש.

באפריל 2019 הוציא KSI אלבום חדש בשם "New Age" בשיתוף פעולה עם היוטיובר/ראפר ראנדולף. KSI יצא לסיבוב הופעות ברחבי אנגליה ואירופה בחודשי הקיץ.

בשנת 2020 הכריז KSI שיוציא לאור אלבום חדש לאחר שהוציא את השיר "Wake Up Call" ביחד עם הראפר טריפי רד.

ב-22 במאי 2020 הוציא KSI את האלבום הראשון שלו "Dissimulation" שכולל בתוכו 12 שירים והשתתפויות של זמרים וראפרים כמו ליל פאמפ, ריק רוס, אופסט, ועוד. האלבום הגיע למקום השני במצעד האלבומים הבריטי.

ב-25 במאי 2020 הוציא KSI את גרסת הDeluxe של האלבום "Dissimulation" שכוללת ארבעה שירים נוספים בנוסף לאלבום הרגיל. הגרסה הייתה אמורה לצאת ב-5 ביוני אבל בגלל ההצלחה הגדולה של האלבום הרגיל הוחלט להוציא אותה יותר מוקדם.

ב-16 ביולי 2021 הוציא KSI את אלבומו השני "All Over The Place" (לעיתים מקוצר כAOTP), שכלל בתוכו 15 שירים (16 בגרסת הVIP) והשתתפויות של זמרים וראפרים כמו אן-מארי, 21 סבאג', פיוצ'ר, קרייג דייוויד, ליל ויין ועוד.<ref></ref><ref></ref><ref></ref>

== שערוריות ==

==== ההאשמות בגין פגיעה מינית ====
KSI היה במרכזה של מחלוקת בשנת 2012, אחרי שהופיע במסיבת ההשקה של Xbox בלונדון בה נטען שהוא הטריד מינית משתתפים באירוע. מיקרוסופט ניתקה איתו קשר, ונאסר עליו לבקר באקספו Eurogamer. מנהלו של KSI אמר כי "סקסיזם הוא לא משהו שהוא מפחית מחשיבותו או רוצה להיות מזוהה איתו, הוא רוצה להתנצל על כל מעשיו". בחודשים שלאחר האירוע, הוא נמנע מהעלאת תוכן מסוים לערוצו, בטענה שהוא רוצה להישפט על תוכנו ולחבור למותגים ושותפים, בלי מחלוקת.

==== שימוש במילת גנאי ====
באפריל, 2023, במהלך סרטון של ה-Sidemen בו החבורה עשתה סרטון פרודיה לתוכנית הבריטית Countdown, השתמש KSI במילת הגנאי "Paki"- מילה זו היא מילת גנאי הנאמרת באופן ישיר כנגד פקיסטנים או כנגד אנשים ממוצא דרום אסייאתי, המילה נמצאת בשימוש בסלאנג הבריטי. בהמשך התנצל KSI ברשת החברתית טוויטר והכריז כי ייקח הפסקה מהרשתות החברתיות, בין היתר כל חשבונותיו ברשתות החברתיות הפכו למנוהלים בידי Team KSI, בעצם מנהלי רשת מדיה עבור KSI.<ref></ref> הסרטון בהמשך הוסר מיוטיוב<ref></ref>. בהמשך ביקר KSI במכון Al-Hikam, מסגד בעיר ברדפורד, כדי שיוכל ל"חנך את עצמו" בנוגע למעשיו, שם התנצל פעם נוספת בשל הפגיעה והאכזבה לה גרם בקרב מעריציו ובקרב אנשים אליהם מילת הגנאי יכולה לפנות.<ref></ref>.

== חיים אישיים ==
לKSI יש אח צעיר בשם Deji, גם הוא יוטיובר. האחים דורגו במקום הראשון והשני בהתאמה כ"יוטיוברים המשפיעים ביותר בבריטניה" על ידי Tubular Labs בשנת 2015.

KSI ידוע בהערצתו למועדון הכדורגל ארסנל.

בסרטון "googling myself" שפורסם ב-2014, חשף KSI כי הוא אגנוסטי.<ref></ref>

== דיסקוגרפיה ==
===אלבומי אולפן===
* 2016: Keep Up
* 2016: Jump Around
* 2017: Space
* 2017: Disstracktions
* 2020: Dissimulation
* 2021: All Over The Place

===אלבומים משותפים===
* 2019: New Age <small>(בשיתוף ראנדולף)</small>

== עיסוקים נוספים ==

=== ספר ===
ב-16 במרץ 2015, KSI הודיע באמצעות ערוץ היוטיוב שלו שהוא משחרר ספר שנקרא: KSI: I Am A Bellend. הספר שוחרר ב-24 בספטמבר 2015 בבריטניה וחמישה ימים לאחר מכן בארצות הברית. KSI עשה סיור לתמוך בספר ב-24 בספטמבר 2015, שהסתיים ב-4 באוקטובר 2015.

=== קריירת משחק ===
בחודש יוני 2015, הוכרז כי KSI, יחד עם חברו "Casper Lee", יככב בסרט זכאי Laid in America. זה יוצג לראשונה ב-2016 ויכלול אנשי YouTube אחרים כמו Timothy DeLaGhetto and Josh Leyva.

=== Prime Hydration by KSI and Logan Paul ===
ב-4 בינואר 2022, הודיע KSI על שיתוף פעולה עם לוגאן פול הכולל הקמת חברת משקאות אנרגיה חדשה בשם PRIME.כל הטעמים של פריים

ב-28 ביולי הודיעו השניים כי נחתם הסכם עם קבוצת הכדורגל ארסנל שתעשה שימוש במשקה PRIME בתור משקה האנרגיה של השחקנים.<ref></ref> 

ב-31 בינואר 2023 הפכה לספקית משקה הספורט הרשמיים ב-אליפות הלחימה האולטימטיבית<ref></ref>.

באפריל 2023, הלוס אנג'לס דודג'רס הכריזו על הסכם שיווק משותף עם החברה, כש-Prime הופכת לספקית משקאות הספורט הרשמית של קבוצת הבייסבול.<ref></ref>

פריים החתימו כמה ספורטאים לחסויות וביניהם ארלינג האלנד ואלישה להמן (כדורגלן וכדורגלנית מקצועניים, להמן הייתה לאישה הראשונה שהוחתה לשותפות עם פריים), אלכסנדר וולקנובסקי וישראל אדסניה (לוחמי MMA תחת ארגון הWWE טרנס קרופורד, שאקור סטיבנסון (מתאגרפים מקצועיים המחזיקים תארים בקטגוריות המשקל מעורב וקל בהתאמה) אוסטון מת'יוס (שחקן הוקי קרח המשחק עבור טורונטו מייפל ליפס) ופטריק מהומס (שחקן פוטבול אמריקאי המשחק בקנזס סיטי צ'יפס).<ref></ref><ref></ref><ref></ref><ref></ref><ref></ref><ref></ref>

בפברואר 2023 הופיעה פרסומת לפריים בסופרבול LVII

ביולי 2023 הפכה פריים לספקית משקאות הספורט הרשמית של קבוצת הכדורגל ברצלונה.

באוגוסט 2023 הפכה פריים לספקית משקאות הספורט הרשמית של קבוצת הכדורגל באיירן מינכן.

ב-12 באוקטובר הפכה פריים את הסטרימר הספרדי איבאי ליאנוס לשגריר שלהם בספרד.<ref></ref>

ב9 דצמבר הפכה פריים את כוכבות הרשת המקסיקניות מרצדס רואה (טיקטורית מוכרת המעלה תוכן כדורגל חובבני על מנת ללמד אחרים יכולות כדורגל) וסאמי ריברה (טיקטורית מוכרת ושחקנית כדורגל חובבנית) לשגרירות שלהם במקסיקו.<ref></ref>

ב-24 בינואר 2024 הפך אמין מט יוצר התוכן הצרפתי לשגריר של פריים בצרפת.<ref></ref>

. 

=== WWE ===
ב-1 באפריל 2023, הופיע KSI באירוע הדגל של החברה רסלמניה 39, במשחק בין לוגאן פול לסת' רולינס. הוא ליווה את פול במהלך כניסתו לבוש בתחפושת של בקבוק פריים והתערב במשחק, אבל חטף קפיצת צפרדע (טכניקת התאבקות) על ידי פול לאחר שרולינס החליף את עצמו במהירות עם KSI.<ref></ref>

== פילמוגרפיה ==
* Laid in America (2016) הופיע בתור השחקן הראשי, גילם את דמותו של דאנקן.<ref></ref>
* KSI: Can't Lose (2018) הוא דוקמנטרי על KSI לכן הופיע בתור עצמו.<ref></ref>
* Test Care (2019) הוא סרט קצר בו הופיע KSI בתור Tola (טולה הוא נהג מונית אפריקאי).
* KSI: In Real Life (2023) הוא סרט דוקומנטרי שהופק על ידי אמזון פריים וידאו, הסרט מתרכז בקריירה של-KSI עצמו.

== סיבובי הופעות ==
* Jump Around Tour (2016)<ref></ref>
* The New Age Tour (2019)<ref></ref>
* All Over The Place Tour (2021-2022)<ref></ref>

==קישורים חיצוניים==

* 

==הערות שוליים==

קטגוריה:אנשי בידור
קטגוריה:קומיקאים בריטים
קטגוריה:יוטיוברים בריטים
קטגוריה:ראפרים בריטים
קטגוריה:אמנים בריטים הידועים בשם במה
קטגוריה:מחלוקות ביוטיוב
קטגוריה:פורבס 30Under30: אירופה
קטגוריה:אנגלים שנולדו ב-1993